turjo4nis/wikipedia-bn-dump-20250701 huggingface dataset:
বাংলাদেশ কোস্ট গার্ড

বাংলাদেশ কোস্ট গার্ড বাংলাদেশের সমুদ্র উপকূল অঞ্চলে নিয়োজিত একটি আধা-সামরিক বাহিনী। এই সংস্থা জাতীয় ও আন্তর্জাতিক বিবিধ আইন প্রয়োগের মাধ্যমে উপকূল অঞ্চলের নিরাপত্তা ও শৃঙ্খলা বিধান এবং জাতীয় স্বার্থ রক্ষা করে। এই আধাসামরিক বাহিনীটি স্বরাষ্ট্র মন্ত্রণালয়ের অধীনস্থ। এর কর্মকর্তাগণ ও কর্মচারীগণ বাংলাদেশ নৌবাহিনী থেকে স্থানান্তরিত হয়ে আসেন। এর সদরদপ্তর ঢাকায় অবস্থিত। বর্তমানে এই বাহিনীতে ৩,৩৩৯ জন উপকূল রক্ষী নিয়োজিত আছেন।

ইতিহাস 
বাংলাদেশ স্বাধীন হওয়ার পর হতে নৌ বাহিনী অতিরিক্ত দায়িত্ব হিসেবে কোস্ট গার্ডের ভূমিকা পালন করত। এতে তার নিজেস্ব কর্মকাণ্ড ব্যাহত হতো এবং কিছু আইনি সমস্যা সৃষ্টি হতো। এই সমস্যা নিরসনের জন্য সরকার একটি কোস্ট গার্ড গঠনের জন্য সংসদে আইন পাশ করে যা কোস্ট গার্ড এ্যাক্ট ১৯৯৪ নামে পরিচিত। আনুষ্ঠানিক ভাবে ১৯৯৫ সালের ১৪ ফেব্রুয়ারি বাংলাদেশ কোস্ট গার্ড গঠিত হয় এবং ১৯৯৫ সালের ডিসেম্বর থেকে  নৌ বাহিনী হতে ধার নেয়া দুটি টহল জাহাজের সমন্বয়ে তার কর্মকাণ্ড শুরু করে।

গঠন 
বাংলাদেশ কোস্ট গার্ড একটি সদর দফতরের মাধ্যমে পরিচালিত হয়। সংস্থার নিয়ন্ত্রিত অঞ্চলকে চারটি জোনে ভাগ করা হয়েছে। এগুলো হলো ইস্ট জোন (চট্টগ্রাম), ওয়েস্ট জোন (বাগেরহাট), সাউথ জোন (ভোলা) এবং নর্থ জোন (ঢাকা)।

কোস্ট গার্ডের প্রধান হলেন ডিরেক্টর জেনারেল বা মহাপরিচালক। এই বাহিনীর বর্তমান মহাপরিচালক হলেন রিয়ার এডমিরাল মোঃ জিয়াউল হক, ওএসপি, এনডিসি, পিএসসি।

দায়িত্ব ও কর্তব্য 

বাংলাদেশের সামুদ্রিক তটরেখার শৃঙ্খলা এবং নিরাপত্তা রক্ষাকারী বাহিনী হিসেবে কর্মরত আছে।

জলযান সমূহ

তথ্যসূত্র

বহিঃসংযোগ
 বাংলাদেশ কোস্ট গার্ড-এর অফিসিয়াল ওয়েবসাইট
 বাংলাদেশ নৌবাহিনীর অফিসিয়াল ওয়েবসাইট
 

১৯৯৫-এ বাংলাদেশে প্রতিষ্ঠিত
কোস্ট গার্ড
বাংলাদেশের আধাসামরিক বাহিনী
বাংলাদেশে আইন প্রয়োগ
বাংলাদেশের সরকারি সংস্থা
১৯৯৫-এ প্রতিষ্ঠিত সরকারি সংস্থা
বাংলাদেশ কোস্ট গার্ড
উপকূলরক্ষী বাহিনী
কাজিরো ইয়ামামোতো

কাজিরো ইয়ামামোতো (জাপানি: য়ামামোতো কাজিরো, ১৫ই মার্চ, ১৯০২ - ২৮শে সেপ্টেম্বর, ১৯৭৪) একজন জাপানী চলচ্চিত্র পরিচালক, প্রযোজক এবং চিত্রনাট্যকার। তিনি জাপানের টোকিওতে জন্মগ্রহণ করেন। এই শহরেই লিভার সিরোসিসে আক্রান্ত হয়ে মৃত্যুবরণ করেন। কিংবদন্তির জাপানী চলচ্চিত্র পরিচালক আকিরা কুরোসাওয়া তার সাথে সহকারী পরিচালক হিসেবে কাজ করেই চলচ্চিত্র জীবন শুরু করেছিলেন।

তথ্যসূত্র

বহিঃসংযোগ 
 

জাপানি চলচ্চিত্র পরিচালক
জাপানি চিত্রনাট্যকার
১৯০২-এ জন্ম
১৯৭৪-এ মৃত্যু
জাপানি চলচ্চিত্র প্রযোজক
২০শ শতাব্দীর চিত্রনাট্যকার
নির্বাক চলচ্চিত্র পরিচালক
তোহো

একটি বৃহৎ জাপানী চলচ্চিত্র স্টুডিও। এর সদর দপ্তর টোকিওর চিয়োদাতে। "Hankyu Hanshin Toho Group" এর অন্যতম প্রধান শিল্প প্রতিষ্ঠান এটি। পশ্চিমা বিশ্বে এই স্টুডিওটি বহু "দাইকাইজু" (দানবীয় জন্তু) এবং "তোকুসাতসু" (স্পেশাল ইফেক্ট) ছবি নির্মাতা হিসেবে পরিচিত। "Chouseishin" নামক অতিমানব টেলিভিশন সিরিজ, আকিরা কুরোসাওয়ার ছবি এবং "স্টুডিও জিবলি" 'র এনিমে সিরিজগুলো নির্মাণের জন্য এই পরিচিতি প্রকাশ পেয়েছে। এর সবচেয়ে বিখ্যাত এবং বিশ্বনন্দিত সৃষ্টি হচ্ছে গজিরা (Godzilla) যাকে দানবীয় জন্তুর রাজা বলা হয়। এছাড়া তোহোর নির্মাণ সামগ্রীতে রয়েছে বিপুল পরিমাণ এনিমে। তোহো শব্দের অর্থ হচ্ছে "পূর্বাঞ্চলীয় গুপ্তধন"। তোহোর সৃষ্টি করা পাঁচটি দানবীয় জন্তু চরিত্র সকল যুগে নন্দিত হয়ে এসেছে: গজিরা, মসুরা, কিংগু গিদোরা, মেকাগজিরা এবং রাদোন।

বহিঃসংযোগ 
 অফিসিয়াল হোমপেজ (জাপানি ভাষায়)
 তোহো রাজ্য

তোহো
অ্যানিমে কোম্পানি
জাপানি চলচ্চিত্র কোম্পানি
জাপানি মার্কা
জাপানি চলচ্চিত্র স্টুডিও
টোকিও স্টক এক্সচেঞ্জে তালিকাভুক্ত কোম্পানি
জাপানের সম্মিলিত কোম্পানি
১৯৭৫-এ প্রতিষ্ঠিত বিনোদন কোম্পানি
টোকিও ভিত্তিক গণমাধ্যম কোম্পানি
জাপানের গণমাধ্যম কোম্পানি
জাপানে সদর দফতর বহুজাতিক কোম্পানি
জাপানের ভিডিও গেম কোম্পানি
ভিডিও গেম উন্নয়ন কোম্পানি
ভিডিও গেম প্রকাশক
শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য বাংলাদেশী নিবেদন

বাংলাদেশ ২০০২ সাল থেকে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য চলচ্চিত্র জমা দিয়ে আসছে। ইউনাইটেড স্টেটস একাডেমি অব মোশন পিকচার আর্টস অ্যান্ড সায়েন্সেস দ্বারা প্রতি বছর মার্কিন যুক্তরাষ্ট্রের বাইরে নির্মিত বিদেশী ভাষার (ইংরেজি নয়) পূর্ণদৈর্ঘ্য মোশন চলচ্চিত্রকে এই পুরস্কার প্রদান করা হয়। ২০০২ সাল থেকে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য 
সতেরোটি বাংলাদেশি চলচ্চিত্র জমা পড়েছে, কিন্তু কোনোটিই অস্কারের জন্য মনোনীত হয়নি।

বাংলাদেশ কর্তৃক আনুষ্ঠানিকভাবে জমা দেওয়া সতেরোটি চলচ্চিত্র ছাড়াও, ১৯৫৯ সালে পাকিস্তান অস্কার বিবেচনার জন্য উর্দুভাষী জাগো হুয়া সাভেরা চলচ্চিত্র জমা দেয়। চলচ্চিত্রটি বাংলাদেশে (তৎকালীন পূর্ব পাকিস্তান) চিত্রায়িত হয়েছিল, যেখানে বেশিরভাগ আভিনয়শিল্পী ছিলেন বাংলাদেশী।

বাংলাদেশী নিবেদনসমূহের তালিকা

তথ্যসূত্র

টীকা

আরো দেখুন
 সবচেয়ে বেশি অস্কার জয়ী দেশসমূহের তালিকা
 বাংলাদেশের চলচ্চিত্র

বহিঃসংযোগ
 The Official Academy Awards Database
 The Motion Picture Credits Database
 IMDb Academy Awards Page

দেশ অনুযায়ী শ্রেষ্ঠ শ্রেষ্ঠ বিদেশী চলচ্চিত্র বিভাগে একাডেমি পুরস্কারের জন্য নিবেদন
বাংলাদেশী চলচ্চিত্রের তালিকা
রেন্ডিশন (চলচ্চিত্র)

রেন্ডিশন () ২০০৭ সালে মুক্তিপ্রাপ্ত মার্কিন চলচ্চিত্র। যুদ্ধবিরোধী এই ছবিটি পরিচালনা করেছেন দক্ষিণ আফ্রিকান পরিচালক গেভিন হুড। মার্কিন গোয়েন্দা সংস্থা সিআইএ এর এক্সট্রাঅর্ডিনারি রেনডিশন নামক বিশেষ সন্ত্রাসী চিহ্নিতকরণ প্রক্রিয়াকে ঘিরে এর কাহিনী আবর্তিত হয়েছে। খালিদ-এল-মাসরির জীবনের সত্য কাহিনীকে আশ্রয় করে এটি নির্মাণ করা হয়েছে যাকে আল-কায়েদা সদস্য খালিদ-আল-মাসরি ভেবে ভুল করে রেন্ডিশন নেয়া হয়েছিল।

বহিঃসংযোগ 
 
 
 
 
 

২০০৭-এর চলচ্চিত্র
২০০০-এর দশকের নাট্য চলচ্চিত্র‎
মার্কিন চলচ্চিত্র
ইংরেজি ভাষার চলচ্চিত্র
এক্সট্রাঅর্ডিনারি রেনডিশন
গেভিন হুড পরিচালিত চলচ্চিত্র
মার্কিন রাজনৈতিক থ্রিলার চলচ্চিত্র
দক্ষিণ আফ্রিকার পটভূমিতে চলচ্চিত্র
সন্ত্রাসবাদ সম্পর্কে চলচ্চিত্র
২০০০-এর দশকের গোয়েন্দা চলচ্চিত্র
ইলিনয়ের পটভূমিতে চলচ্চিত্র
মরক্কোতে ধারণকৃত চলচ্চিত্র
অপহরণ সম্পর্কে চলচ্চিত্র
মার্কিন রাজনৈতিক নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
তোশিরো মিফুনে

তোশিরো মিফুনে (১লা এপ্রিল, ১৯২০ - ২৪শে ডিসেম্বর, ১৯৯৭) বিখ্যাত জাপানী চলচ্চিত্র অভিনেতা। তিনি প্রায় ১৭০টি পূর্ণ দৈর্ঘ্য চলচ্চিত্রে অভিনয় করেছেন। রাশোমোন এবং সেভেন সামুরাই সহ আকিরা কুরোসাওয়ার অনেক বিখ্যাত ছবিতে তিনি অভিনয় করেছেন।

চলচ্চিত্রসমূহ 
মিফুনে অভিনীত কিছু বিখ্যাত চলচ্চিত্রের নাম এখানে উল্লেখ করা হচ্ছে:
 ড্রাংকেন এঞ্জেল (১৯৪৮)
 দ্য কোয়াইট ডুয়েল (১৯৪৯)
 স্ট্রে ডগ (১৯৪৯)
 স্ক্যান্ডাল (১৯৫০)
 রাশোমোন (১৯৫০)
 দ্য ইডিয়ট (১৯৫১)
 সেভেন সামুরাই (১৯৫৪)
 সামুরাই ত্রয়ী (১৯৫৪-৫৬)

বহিঃসংযোগ 

English:
 Toshirō Mifune - Tribute Site
 Toshirō Mifune: Biographical details and selected filmography at the British Film Institute
 

১৯২০-এ জন্ম
১৯৯৭-এ মৃত্যু
জাপানি চলচ্চিত্র অভিনেতা
জাপানি টেলিভিশন অভিনেতা
২০শ শতাব্দীর জাপানি অভিনেতা
পার্পল রিবন পদক প্রাপক
একাধিক অঙ্গ ব্যর্থতায় মৃত্যু
শ্রেষ্ঠ অভিনেতা বিভাগে ভোল্পি কাপ বিজয়ী
তাকাশি শিমুরা

তাকাশি শিমুরা (জাপানি: 志村 喬 শিমুরা তাকাশি ১২ই মার্চ, ১৯০৫ - ১১ই ফেব্রুয়ারি, ১৯৮২) বিংশ শতাব্দীর সেরা জাপানি অভিনেতাদের একজন। তিনি আকিরা কুরোসাওয়ার অনেকগুলো ছবিতে অভিনয় করে খ্যাতি অর্জন করেছিলেন। প্রকৃত অর্থে কুরোসাওয়ার করা অধিকাংশ ছবিতেই তাকে অভিনয় করতে দেখা গেছে।

জাপানের ইকুনোতে জন্মগ্রহণকারী এই অভিনেতার করা প্রথম দিককার অভিনয়গুলোর একটি হল কেনজি মিজোগুচি পরিচালিত "ওসাকা এলিজি" ছবির অভিনয়টি। ১৯৩৬ সালে এই ছবিটি মুক্তি পেয়েছিল।

চলচ্চিত্রসমূহ 
 রাশোমোন (১৯৫০) - বেনামী কাঠুরে
 সেভেন সামুরাই - সাত সামুরাইয়ের দলনেতা

বহিঃসংযোগ 

 
 
 Takashi Shimura  at Eigapedia

১৯০৫-এ জন্ম
১৯৮২-এ মৃত্যু
জাপানি চলচ্চিত্র অভিনেতা
২০শ শতাব্দীর জাপানি অভিনেতা
পার্পল রিবন পদক প্রাপক
৪র্থ শ্রেণির পার্পল রিবন পদক প্রাপক
মাচিকো কিও

মাচিকো কিও (২৫শে মার্চ, ১৯২৪) প্রখ্যাত জাপানী চলচ্চিত্র অভিনেত্রী। তার চলচ্চিত্র জীবনের মূল সময় ছিল ১৯৫০-এর দশক। জাপানের অভ্যন্তরে তিনি বিপুল খ্যাতি অর্জন করেছিলেন তৎকালীন সেরা দুজন জাপানী পরিচালকের সেরা দুটি ছবিতে অভিনয় করে। ছবি দুটি হল আকিরা কুরোসাওয়ার রাশোমোন এবং কেনজি মিজোগুচির উগেসু।

চলচ্চিত্রে প্রবেশের পূর্ব ১৯৪৯ সালের দিকে মাচিকো নৃত্যের প্রশিক্ষণ নিয়েছিলেন। এর পরের বছরই কুরোসাওয়ার রাশোমোন ছবিতে অভিনয়ের জন্য বিশ্বজোড়া খ্যাতি অর্জন করেন। তার অভিনয় করা আরেকটি বিখ্যাত ছবি হচ্ছে কোন ইচিকাওয়ার "অড অবসেশন" (১৯৫৯)।

জাপানের বাইরে কেবল একটি ছবিতেই তিনি অভিনয় করেছিলেন। এটি হল "দ্য টিহাউজ অফ দ্য অগাস্ট মুন"। এতে তিনি "লোটাস বোসোম" চরিত্রে অভিনয় করেছেন। তার বিপরীতে অভিনয় করেছিলেন মার্লোন ব্র্যান্ডো এবং গ্লেন ফোর্ড।

এখন তার বয়স আশির উপরে। এই বয়সেই তিনি জাপানের প্রথাপত নাট্যমঞ্চে অভিনয় করেন। বিখ্যাত প্রযোজক ফুকুওকা ইশির মঞ্চে তাকে দেখা যায়। "দ্য টিহাউজ অফ দ্য অগাস্ট মুন" ছবির জন্য তিনি গোল্ডেন গ্লোব মনোনয়ন লাভ করেছিলেন। এছাড়া বহু পুরস্কার জিতেছেন। নিপ্পন আকাদেমি-শো থেকে তাকে আজীবন সম্মাননা পুরস্কারে ভূষিত করা হয়েছে।

বহিঃসংযোগ 

 

১৯২৪-এ জন্ম
জাপানি মঞ্চ অভিনেতা
২০শ শতাব্দীর জাপানি অভিনেত্রী
পার্পল রিবন পদক প্রাপক
২০১৯-এ মৃত্যু
জাপানি চলচ্চিত্র অভিনেত্রী
আব্দুল গাফফার খান

আব্দুল গাফফার খান () (৬ ফেব্রুয়ারি ১৮৯০ - ২০ জানুয়ারি ১৯৮৮) ভারতে ব্রিটিশ শাসনে তার অহিংসের জন্য একজন পশতুন বংশোদ্ভূত ভারতীয় রাজনৈতিক হিসেবে পরিচিত ছিলেন। তৎকালীন ভারতের উত্তর- পশ্চিম সীমান্তে বিশৃঙ্খলা ও সাম্প্রদায়িক দাঙ্গা রোধে মহাত্মা গান্ধীর অহিংস নীতি প্রচার ও ধারণ করার জন্য তাকে সীমান্ত গান্ধী উপাধি দেয়া হয় বলে ধারণা করা হয়। এছাড়াও তিনি সর্বদাই মহাত্মা গান্ধীর অহিংস নীতির একজন একনিষ্ঠ সমর্থক ছিলেন।

পুরস্কার ও সম্মাননা 
১৯৬৭ সালে 'নেহেরু পুরস্কার' এবং ১৯৮৭ সালে ভারতরত্ন পুরস্কারে সম্মানিত হন আব্দুল গাফফার খান। 'ভারতরত্ন' পুরস্কার প্রাপক প্রথম অ-ভারতীয় ব্যক্তি ছিলেন তিনি।

তথ্যসূত্র 

ভারতের স্বাধীনতা আন্দোলন
১৮৯০-এ জন্ম
১৯৮৮-এ মৃত্যু
পাকিস্তানি রাজনীতিবিদ
ভারতীয় স্বাধীনতা কর্মী
পেশোয়ারের ব্যক্তি
পাকিস্তানি শান্তিবাদী
আফগানিস্তানে পাকিস্তানি প্রবাসী
ভারতরত্ন প্রাপক
পাকিস্তানি নাগরিক অধিকার কর্মী
পাকিস্তানি ধর্মনিরপেক্ষতাবাদী
পাকিস্তানি সমাজতন্ত্রী
মুসলিম সংস্কারক
পশতু ব্যক্তি
পশতু জাতীয়তাবাদী
ভারতীয় জাতীয়তাবাদী
ব্রিটিশ ভারতের বন্দি ও আটক
আলিগড় মুসলিম বিশ্ববিদ্যালয়ের প্রাক্তন শিক্ষার্থী
পাকিস্তানি বন্দী ও আটক
পাকিস্তান জাতীয় পরিষদ সদস্য ১৯৪৭-১৯৫৪
বাহরাম খান পরিবার
গান্ধীবাদী
পাকিস্তান গণপরিষদ সদস্য
গরিলা

গরিলা হল প্রাইমেটদের মধ্যে আকৃতিতে বৃহত্তম। এরা প্রাইমেট পরিবারের এক ধরনের তৃণভোজী, মাটিতে বসবাসরত প্রাণী। এদের বাস আফ্রিকা মহাদেশের জঙ্গলে।

গরিলাদেরকে দুইটি প্রজাতিতে ভাগ করা হয়। মানুষের সাথে গরিলার ডিএনএ-এর প্রায় ৯৭-৯৮% মিল রয়েছে। । শিম্পাঞ্জীদের পরে এরাই মানুষের নিকটতম সমগোত্রীয় প্রাণী।

গরিলারা নিরক্ষীয় বা উপনিরক্ষীয় বনাঞ্চলে বাস করে। পাহাড়ী গরিলা আফ্রিকার আলবার্টাইন রিফ পর্বতে বাস করে, সমূদ্রসমতল হতে যে এলাকার উচ্চতা প্রায় ২২২৫ হতে ৪২৬৭ মিটার। সমতলের গরিলারা ঘন জঙ্গলে বাস করে।

তথ্যসূত্র 

নরবানর
স্তন্যপায়ী প্রাণী
আফ্রিকার প্রাণিকুল
তৃণভোজী স্তন্যপায়ী প্রাণী
সাহারা-নিম্ন আফ্রিকার প্রাণিকুল
গোলটেবিল বৈঠক (ভারত)

ব্রিটিশ সরকারের সাইমন কমিশন ভারতের সংবিধান সংশোধনের লক্ষ্যে ১৯৩০ সাল থেকে ১৯৩২ সালের মধ্যে তিনবার গোল টেবিল বৈঠক করে। লর্ড আরভিন ভাইসরয় ও তার বন্ধু তৎকালীন ব্রিটেনের প্রধানমন্ত্রী রামসে ম্যাকডোনাল্ড এর কাছে মহাম্মদ আলী জিন্নার অনুরোধের কারণে এই বৈঠক অনুষ্ঠিত হয়েছিল। ভারত বাসীর অধিক প্রতিরোধ করার জন্য তারা কোনো প্রতিবেদন পাঠায়নি।

প্রথম গোল টেবিল বৈঠক (নভেম্বর ১৯৩০-জানুয়ারি ১৯৩১)
১৯৩০ সালের ১২ নভেম্বর মহামান্য পঞ্চম জর্জ লন্ডনের হাউজ অফ লর্ডসে এই গোল টেবিল বৈঠক উদ্বোধন করেন এবং সভাপতিত্ব করেন ব্রিটিশ প্রধানমন্ত্রী রামসে ম্যাকডোনাল্ড।

দ্বিতীয় গোল টেবিল বৈঠক (সেপ্টেম্বর-ডিসেম্বর ১৯৩১)
কংগ্রেস প্রথম গোল টেবিল বৈঠক বাতিল ঘোষণা করলে সাপ্রু, মুকুন্দ রামরাও জয়কর ও শ্রীনিবাস শাস্ত্রী মীমাংসার অনুরোধ করেন। মহাত্মা গান্ধী ও ভাইসরয় লর্ড আরউইনের মধ্যে গান্ধী-আরউইন প্যাক্ট এর মাধ্যেম মীমাংসায় আসেন এবং গান্ধীকে কংগ্রেসের একক প্রতিনিধি হিসেবে এবং ভারতীয় নারী সমাজের পক্ষে সরোজিনী নাইডু দ্বিতীয় গোল টেবিল বৈঠকে যোগ দেন।

তৃতীয় গোল টেবিল বৈঠক (নভেম্বর-ডিসেম্বর ১৯৩২)
তৃতীয় ও শেষ সম্মেলন শুরু হয় ১৯৩২ সালের ১৭ নভেম্বর। মাত্র ৪৬ জন প্রতিনিধি অংশগ্রহণ করেন এবং ভারতের প্রধান প্রধান রাজনৈতিক ব্যক্তিবর্গ এতে উপস্থিত ছিলেন না। ব্রিটেনের লেবার পার্টি ও ভারতীয় জাতীয় কংগ্রেস এতে অংশগ্রহণ বর্জন করেন।

অংশগ্রহণকারী
ভারতীয় প্রতিনিধি: আকবর হায়দারী (হায়দারাবাদের দেওয়ান), মির্জা ইসমাইল (মহীশুরের দেওয়ান), ভি. টি কৃষ্ণমাচারি (বারোদার দেওয়ান), ওয়াজাহাত হুসাইন (জম্বু ও কাশ্মীর), স্যার সুখদেও প্রাসাদ (উদয়পুর, জয়পুর, যোধপুর), জে এ সুরভী (কোলহাপুর), রাজা উদ নারায়ণ বিসর্য (ভোপাল), মনুভাই মেহতা (বিকানের), নওয়াব লিয়াকত হায়াত খান (পাতিয়ালা), ফতেহ নসীব খান (আলওয়ার রাজ্য), এল এফ রাশব্রুক উইলিয়ামস (নবনগর), সারিলার রেজা

ব্রিটিশ-ভারতীয় প্রতিনিধি: তৃতীয় আঘা খান, বি আর আম্বেদকর, ববিলির রামকৃষ্ণ রাঙা রাও, স্যার হুবার্ট কার (ইউরোপীয়), নানক চাঁদ পণ্ডিত, এ এইচ গজনবী, হেনরি গিডনি (ইঙ্গ-ভারতীয়), হাফিজ হিদায়েত হুসাইন, মুহম্মদ ইকবাল, মুকুন্দ রামরাও জয়কর, চৌয়াসজি জাহাঙ্গীর, এন এম জোশি (লেবার পার্টি), নরসিংহ চিন্তামন কেলকার, আর্কট রামস্বামী মুদালিয়ার, বেগম জাহানারা শাহনেওয়াজ (নারী), এ পি পাত্র, তেজ বাহাদুর সাপ্রু, ডঃ সাফায়াত আহমদ খান, স্যার সাদি লাল, তারা সিংহ মালহোত্রা, স্যার নৃপেন্দ্র নাথ সরকার, স্যার পুর্শত্তম ঠাকুরদাস, মুহাম্মদ জাফরুল্লাহ খান।

তথ্যসূত্র

ব্রিটিশ ভারতে ১৯৩০
ব্রিটিশ ভারতে ১৯৩১
ব্রিটিশ ভারতে ১৯৩২
লন্ডনে সম্মেলন
১৯৩০-এর সম্মেলন
১৯৩১-এর সম্মেলন
১৯৩২-এর সম্মেলন
১৯৩০-এ ভারত
১৯৩১-এ ভারত
১৯৩২-এ ভারত
পাকিস্তান আন্দোলন
ভারতের স্বাধীনতা আন্দোলন
ভারত ছাড়ো আন্দোলন

ভারত ছাড়ো আন্দোলন () (আগস্ট আন্দোলন) ছিল একটি আইন অমান্য আন্দোলন যেটি ১৯৪২ সালের ৮  আগস্ট থেকে ভারতের স্বাধীনতা আন্দোলনে মহাত্মা গান্ধীর দ্বারা চালিত হয়েছিল। ভারতীয় জাতীয় কংগ্রেস দাবি করে একটি গণপ্রতিবাদ যেটিকে গান্ধী উল্লেখ করেন ব্রিটিশদেরকে "ভারত ছাড়ার" একটি দাবি হিসেবে। ১৯৪২ সালের ৮ আগস্ট গোয়ালিয়ার ট্যাঙ্ক ময়দানে তিনি এই উদ্দেশ্যে ভাষণে বলেন "করেঙ্গে ইয়ে মরেঙ্গে" (করব না হয় মরব)। সেই সময় দ্বিতীয় বিশ্বযুদ্ধ চলছিল। তা সত্ত্বেও ব্রিটিশ প্রশাসন আন্দোলনকারীদের গ্রেফতার ও দমননীতি চালায়। গান্ধীজীর এই আন্দোলন ঘোষণার সঙ্গে সঙ্গে কয়েক ঘণ্টার মধ্যেই প্রথম সারির সব কংগ্রেস নেতাকে গ্রেফতার করা হয়। ৯ আগস্ট ভারত ছাড়ো আন্দোলন তীব্রতর হয়। অল ইন্ডিয়া মুসলিম লীগ এবং কয়েকটি করদ রাজ্য সেই সময় ব্রিটিশদের সমর্থন করে। সরকারের পক্ষ থেকে জানানো হয় দ্বিতীয় বিশ্বযুদ্ধ শেষ হলে তবে কংগ্রেসের দাবি নিয়ে আলোচনা করা হতে পারে। ১৯৪২ সালের ৯ আগস্ট ভারত ছাড়ো আন্দোলন তীব্রতর আকার নেয় বলে এই দিনটিকে ভারতছাড়ো আন্দোলনের বর্ষপূর্তি দিবস হিসেবে চিহ্নিত করা হয়।

তথ্যসূত্র

ভারতের স্বাধীনতা আন্দোলন
ভারতীয় স্বাধীনতার বিপ্লবী আন্দোলন
১৯৪২-এ ভারত
১৯৪২-এ ভারতে প্রতিষ্ঠিত
গান্ধীবাদ
দ্বিতীয় বিশ্বযুদ্ধে ভারত
দ্বিতীয় বিশ্বযুদ্ধে ব্রিটিশ সাম্রাজ্য
ডের উন্টারগাং

ডের উন্টারগাং () ২০০৪ সালে মুক্তিপ্রাপ্ত একটি অস্ট্রীয়/জার্মান চলচ্চিত্র। আডল্‌ফ হিটলারের জীবনের শেষ দশ দিনের ঘটনা নিয়ে ছবির কাহিনী গড়ে উঠেছে। বার্লিনে হিটলারের বাংকারের ঘটনার সাথে ১৯৪৫ সালে নাৎসি জার্মানির অবস্থাও এতে উঠে এসেছে। ইতিহাসবিদ Joachim Fest রচিত Inside Hitler's Bunker বইয়ের কাহিনী অবলম্বনে নির্মিত এই ছবি পরিচালনা করেছেন অলিভার হির্খবিগেল। এছাড়া আরও যে উৎসগুলো থেকে সাহায্য নেয়া হয়েছে তার মধ্যে আছে: আলবার্ট স্পের এর স্মৃতিকথার কিছু অংশ, হিটলারের অন্যতম সেক্রেটারি Traudl Junge 'র স্মৃতিকথা, Gerhardt Boldt 'র লেখা Hitler's Last Days: An Eye-Witness Account বইটি, ডক্টর Ernst-Günther Schenck এএ স্মৃতিকথা এবং Siegfried Knappe 'র স্মৃতিকথা।

কাহিনী

চরিত্রায়নে

প্রধান চরিত্রসমূহ

পার্শ্ব চরিত্রসমূহ

বহিঃসংযোগ 
 
 
 Der Untergang Official site (in German)
 Official French site 
 Downfall - The Official Movie Website (U.S.A.)
 The Downfall - estimation - events - exchange Interviews, background and forum
 Oliver Hirschbiegel Interview 

২০০৪-এর চলচ্চিত্র
আডল্‌ফ হিটলার
জীবনীমূলক চলচ্চিত্র
জার্মান চলচ্চিত্র
জার্মান ভাষার চলচ্চিত্র
নাৎসি জার্মানি
রুশ ভাষার চলচ্চিত্র
দ্বিতীয় বিশ্বযুদ্ধের চলচ্চিত্র
ইতালীয় যুদ্ধভিত্তিক চলচ্চিত্র
দ্বিতীয় বিশ্বযুদ্ধ সম্পর্কে যুদ্ধ বিরোধী চলচ্চিত্র
সত্য ঘটনা অবলম্বনে নাট্য চলচ্চিত্র
জার্মানিতে ধারণকৃত চলচ্চিত্র
বার্লিনে ধারণকৃত চলচ্চিত্র
আত্মহত্যা সম্পর্কে চলচ্চিত্র
রাশিয়ায় ধারণকৃত চলচ্চিত্র
১৯৪২-এর পটভূমিতে চলচ্চিত্র
১৯৪৫-এর পটভূমিতে চলচ্চিত্র

২০০০-এর দশকের ঐতিহাসিক চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
রাজনৈতিক ইন্টারনেট মিম
ভাইরাল ভিডিও
চলচ্চিত্র বিতর্ক
গণবিধ্বংসী অস্ত্র

গণবিধ্বংসী অস্ত্র বা গণবিধ্বংসী মারণাস্ত্র  (ইংরেজি ভাষায়: Weapon of mass destruction - WMD) বলতে এমন যেকোনও অস্ত্রকে বোঝায় যা অনেক মানুষকে একসাথে মেরে ফেলার ক্ষমতা রাখে, যা মনুষ্য নির্মিত (দালান) বা প্রাকৃতিক (পাহাড়) কাঠামোর বিপুল ক্ষতি সাধন করে বা সাধারণভাবে জীবমণ্ডলের বিশাল ক্ষতির কারণ হয়। বিভিন্ন ধরনের অনেক অস্ত্র এই শ্রেণীর মধ্যে পড়ে।

চিহ্ন 

সামরিক প্রযুক্তি
গণবিধ্বংসী অস্ত্র
গণহত্যা
মানবসৃষ্ট বিপর্যয়
মুক্‌তাদা আস-সাদ্‌র

সাইয়্যিদ মুক্‌তাদা আস-সাদ্‌র () (জন্ম: ১২ই আগস্ট, ১৯৭৩) একজন ইরাকি ধর্মতত্ত্ববিদ, রাজনৈতিক নেতা এবং মিলিশিয়া কমান্ডার। ইরাকি সরকারে কোন বিশেষ পদে না থাকা সত্ত্বেও সাদ্‌র ইরাকের রাজনৈতিক এবং ধর্মীয় পরিমণ্ডলে প্রভাব বিস্তার করে রেখেছেন। এ ধরনের অন্য দু'জন ইরাকি নেতা হচ্ছেন: সুপ্রিম ইসলামিক ইরাকি কাউন্সিলের গ্র্যান্ড আয়াতুল্লাহ আলি আস-সিস্তানি এবং আবদুল আজিজ আল-হাকিম।

বহিঃসংযোগ 

 "Defining Muqtada," Columbia Journalism Review 
 Nimrod RaphaeliL Understanding Muqtada al-Sadr, Middle East Quarterly, the Iraqi cleric takes on the United States... and Iraq.
 Global Security analysis and biography
 Messianic leaders in Iraq, Iran
 Juan Cole, October/November 2003 "The Iraqi Shiites". The Boston Review.
 SourceWatch article with links to articles about al-Sadr

১৯৭৩-এ জন্ম
ইরাকি রাজনীতিবিদ
শিয়া ধর্মযাজক
ইরাকি অভ্যুত্থান
ইরাকি শিয়া মুসলিম
জীবিত ব্যক্তি
বিরুদ্ধ-মার্কিনবাদ
১৯৭৪-এ জন্ম
২০শ শতাব্দীর ইসলাম ধর্মীয় নেতা
২১শ শতাব্দীর ইসলাম ধর্মীয় নেতা
ইরাকি ধর্মীয় নেতা
ইসলামি গণতন্ত্রের সক্রিয়কর্মী
ইসনা আশারিয়া
ইজ্জাত ইব্রাহিম আদ-দাউরি

ইজ্জাত ইব্রাহিম আদ-দাউরি ( ১লা জুলাই, ১৯৪২– ১৭ এপ্রিল, ২০১৫ ) ছিলেন ইরাকি সামরিক কমান্ডার। তিনি ইরাকে ২০০৩ সালে মার্কিন নেতৃত্বাধীন আগ্রাসন ও আক্রমণের পূর্ব পর্যন্ত তার উপ-রাষ্ট্রপতি ও ইরাকি রিভলিউশনারি কমান্ড কাউন্সিলের ডেপুটি চেয়ার্ম্যান ছিলেন। ২০০৬ সালের ৩০ ডিসেম্বরে প্রাক্তন রাষ্ট্রপতি সাদ্দাম হুসাইনের মৃত্যুদণ্ড কার্যকর হওয়ার পর ২০০৭ সালের ৩ জানুয়ারি ইজ্জাতকে নিষিদ্ধ ঘোষিত ইরাকি বাথ পার্টির নতুন নেতা হিসেবে নিশ্চিত করা হয়। তিনি ইরাকি বিদ্রোহী নকশবন্দি আর্মির নেতৃত্ব দেন।

তথ্যসূত্র 

১৯৪২-এ জন্ম
সাদ্দাম হুসাইনের পরিবারের সদস্য
আরব জাতীয়তাবাদী
ইরাকি সুন্নি মুসলিম
ইরাকি সামরিক কর্মকর্তা
ইরাকি আরব জাতীয়তাবাদি
২০২০-এ মৃত্যু
ইরাকের উপরাষ্ট্রপতি
ইসমাইল জুবাউরি

ইসমাইল জুবাউরি ইরাকের ইসলামী সেনাবাহিনীর বর্তমান নেতা। আল-জায়িশ আল-ইসলামি ফিল-ইরাক নামে পরিচিত এই সেনাবাহিনীটি ইরাকের অন্যতম প্রধান অভ্যুত্থানকারী দল। এছাড়া জুবাউরি বাগদাদের দক্ষিণে অবস্থিত একটি খ্যাতিমান সুন্নি গোষ্ঠীর সদস্য। তার মূল উদ্দেশ্য হচ্ছে বিদেশী সামরিক বাহিনীকে যেভাবেই হোক ইরাক ত্যাগে বাধ্য করা। এজন্য সহিংস কোন পদ্ধতিও তাকে মাঝে মাঝে প্রয়োগ করতে দেখা যায়।

তথ্যসূত্র

বহিঃসংযোগ 
 ইসমাইল জুবাউরির সাথে ওয়াশিংটন পোস্টের সাক্ষাৎকার

ইরাকি অভ্যুত্থান
ইরাকি বিপ্লবী
আবু মুসআব আল-যারকাউয়ি

আবু মুসআব আল-যারকাউয়ি (, , Abu Musab from Zarqa; ; ৩০শে অক্টোবর, ১৯৬৬ – ৭ই জুন, ২০০৬) একজন জর্ডানীয় সামরিক ইসলামপন্থী যিনি আফগানিস্তানে একটি সামরিক ক্যাম্প পরিচালনা করতেন। জন্মের সময় তার নাম ছিল আহ্‌মাদ ফাদায়িল আন-নাজাল আল-খালাইলাহ্‌। ইরাকে যাওয়ার পর তিনি পরিচিত হয়ে উঠেন। কারণ মার্কিন যুক্তরাষ্ট্র এবং জর্ডান সরকার তাকে বেশ কিছু কোমা হামলা এবং ইরাক যুদ্ধ চলাকালে উপর্যুপরী বিভিন্ন হামলার দায়ে অভিযুক্ত করে। ধারণা করা হয় তিনি জামায়াত আত-তাওহিদ ওয়াল জিহাদ নামে একটি গ্রুপ তৈরি করেছিলেন যা ১৯৯০-এর দশকে ইরাকে আল-কায়েদা নামে পরিচিত লাভ করে। ২০০৬ সালে মৃত্যুর আগ পর্যন্ত তিনি এই দলের নেতৃত্ব দিয়ে গেছেন বলে বিশ্বাস করা হয়।

তথ্যসূত্র

বহিঃসংযোগ 

 Leader of Al-Qaeda in Iraq Abu Mus'ab Al-Zarqawi Declares "Total War" on Shiites, States that the Sunni Women of Tel'afar Had Their "Wombs Filled with the Sperm of the Crusaders" 14 September 2005
 Christopher Hitchens bids Farewell to Abu Mus'ab Al-Zarqawi
 British journalist Nick Davies on 'How the Zarqawi myth was made in America'

১৯৬৬-এ জন্ম
২০০৬-এ মৃত্যু
ইরাকে আল-কায়েদা
ইরাকি অভ্যুত্থান
ইরাকে সন্ত্রাস
২০শ শতাব্দীর অপরাধী
২১শ শতাব্দীর অপরাধী
গুপ্তহত্যার শিকার আল-কায়েদা নেতা
শিয়া ইসলামের সমালোচক
সালাফি জিহাদি
ইসলামিক স্টেট অব ইরাক অ্যান্ড দ্য লেভান্ট
জর্ডানি আল-কায়েদার সদস্য
ইসলামী সন্ত্রাসী গোষ্ঠীর নেতা
ইরাকে সন্ত্রাসবাদ
হাঁস

হাঁস বা হংস (স্ত্রীলিঙ্গ: হংসী) অ্যানাটিডি (Anatidae) পরিবারের অন্তর্ভুক্ত পাখিদের বেশ কিছু প্রজাতির সাধারণ নাম। অ্যানাটিডি পরিবারের অন্য দুই সদস্য মরাল আর রাজহাঁস থেকে এরা আকারে ভিন্ন। হাঁসেরা এ শ্রেণীর বেশ কয়েকটি উপশ্রেণীর অন্তর্ভুক্ত। শারীরিক দিক থেকে হাঁস চ্যাপ্টা ঠোঁট ও খাটো গলাবিশিষ্ট মাঝারি থেকে ছোট আকারের পাখি। স্ত্রী ও পুরুষ হাঁসের মধ্যে বৈসাদৃশ্য দেখা যায়। এদের ডাকও বেশিরভাগক্ষেত্রে ভিন্ন। পুরুষ হাঁস বছরে দুইবার পালক বদলায়। স্ত্রী হাঁস একসাথে অনেকগুলো ডিম পাড়ে এবং ডিমের খোলস রাজহাঁস বা মরালের মত খসখসে নয়, মসৃণ। বেশিরভাগ হাঁসই জলচর; স্বাদুপানি আর লোনাপানি দুই ধরনের পরিবেশেই এরা বিচরণ করতে পারে। প্রায় একই রকম দেখতে আর আচরণগত সাদৃশ্য থাকলেও পাতি কুট, মার্গেঞ্জার, ডুবুরি প্রভৃতি পাখি হাঁস নয়।

তথ্যসূত্র

বহিঃসংযোগ 

 Media related to the Anatidae on the Internet Bird Collection.
 list of books
 Ducks on postage stamps
  - A modern illustrated guide to identification of US waterfowl.

 
শিকার পাখি
বাংলাদেশের পাখি
পশ্চিমবঙ্গের পাখি
বাংলাদেশের পোষা পাখি
বাংলাদেশেল গৃহপালিত পাখি
পাখির সাধারণ নাম
অপারেশন সাউদার্ন ফোকাস

অপারেশন সাউদার্ন ফোকাস (ইংরেজি ভাষায়: Operation Southern Focus) ২০০৩ সালের ইরাক আগ্রাসনের ঠিক আগের একটা সময়ে মার্কিন তৎপরতাকে নির্দেশ করে। এ সময় মার্কিন যুক্তরাষ্ট্র এবং যুক্তরাজ্য কর্তৃক দক্ষিণ ইরাকের নো-ফ্লাই জোনে অণুপ্রবেশ বৃদ্ধি করা হয় এবং ইরাকের আকাশ প্রতিরক্ষা আর্টিলারি ও অন্যান্য জটিল সামরিক স্থাপনা থেকে তাদের প্রতি গোলা বর্ষণ শুরু হয়। এ সময় গোয়েন্দা তৎপরতাও বিশেষভাবে বৃদ্ধি পেয়েছিল। জুন ২০০২ থেকে শুরু করে ২০০৩ সালের মার্চে ইরাক আগ্রাসন শুরুর পূর্ব পর্যন্ত এই অপারেশন চলেছিল। সে হিসেবে এটাকে আগ্রাসন পূর্ব "সফ্‌টেনিং আপ" (softening up) বলা যেতে পারে যার মাধ্যমে ইরাকের আকাশ প্রতিরক্ষা ও যোগাযোগ ক্ষমতা কমিয়ে দেয়ার চেষ্টা করা হয়েছিল। লেফটেন্যান্ট জেনারেল মাইকেল মোসলে ২০০৩ সালের মাঝামাঝি সময়ে এই অপারেশনের কথা প্রকাশ করেন।

মার্কিন যুক্তরাষ্ট্রের ইতিহাস
ইরাক যুদ্ধের সামরিক অপারেশন
ইরাক জড়িত সামরিক অভিযান
২০০২-এর সশস্ত্র সংঘাত
২০০৩-এর সশস্ত্র সংঘাত
টমি ফ্র্যাংক্‌স

জেনারেল টমি রে ফ্র্যাংক্‌স (ইংরেজি ভাষায়: Tommy Ray Franks) (জন্ম: ১৭ই জুন, ১৯৪৫, উইনউড, ওকলাহোমা ) মার্কিন যুক্তরাষ্ট্রের সেনাবাহিনীর একজন অবসরপ্রাপ্ত জেনারেল।  অবসরের পূর্বে তিনি যুক্তরাষ্ট্রের সেন্ট্রাল কমান্ডের কমান্ডারের দায়িত্ব পালন করেছেন। দেশের বাইরে যুক্তরাষ্ট্রের সকল প্রকার সামরিক তৎপরতা এবং অপারেশন নিয়ন্ত্রণ করা হয় এই সেন্ট্রাল কমান্ডের মাধ্যমে। ফ্র্যাংক্‌সের সময় মধ্যপ্রাচ্য সহ প্রায় ২৫টি দেশে চলতো এই তৎপরতা। জেনারেল অ্যান্থনি জিনির উত্তরসূরী হিসেবে ২০০০ সালের ৬ই জুলাই তিনি দায়িত্ব গ্রহণ করেন। অবসর নেন ২০০৩ সালের ৭ই জুলাই। ওয়ার্ল্ড ট্রেড সেন্টার এবং পেন্টাগনে সন্ত্রাসী হামলার প্রতিশোধ হিসেবে আফগানিস্তানে তালিবান সরকারের উপর যে মার্কিন হামলা হয়েছিল তার প্রধান নেতা ছিলেন তিনি। ২০০৩ সালের ইরাক আগ্রাসন এবং সাদ্দাম হুসাইন উচ্ছেদের অভিযানেও নেতৃত্ব দিয়েছেন ফ্র্যাংক্‌স।

তথ্যসূত্র

বহিঃসংযোগ 

 Gen. Tommy Franks paid $100,000 out of money donated for wounded veterans. Army Times, Jan. 18, 2008
 Gen. Tom Franks: A silent partner in Operation Enduring Freedom - CNN, October 24, 2001
 General Tommy Franks - UK Guardian, November 9, 2001
 Official publisher web page for American Soldier

মার্কিন জেনারেল
ভিয়েতনাম যুদ্ধের সামরিক কর্মকর্তা
ইরাক যুদ্ধের সামরিক কর্মকর্তা
টেক্সাসের ব্যক্তিত্ব
১৯৪৫-এ জন্ম
জীবিত ব্যক্তি
প্রেসিডেন্সিয়াল মেডেল অব ফ্রিডম প্রাপক
লিজিওন অব মেরিট প্রাপক
রিকার্ডো সান্‌চেজ

লেফটেন্যান্ট জেনারেল রিকার্ডো এস সান্‌চেজ (জন্ম: ১৯৫৩) একজন অবসরপ্রাপ্ত মার্কিন সামরিক জেনারেল যিনি ২০০৩ সালের জুন থেকে ২০০৪ সালের জুন পর্যন্ত ইরাকে মার্কিন নেতৃত্বাধীন কোয়ালিশন বাহিনীর কমান্ডার ছিলেন। ২০০৬ এর ১লা নভেম্বর যখন অবসর গ্রহণ করেন তখন তিনি মার্কিন সেনাবাহিনীতে সর্বোচ্চ পদমর্যাদার অধিকারী হিস্পানিক ছিলেন। অবসরের সময় সান্‌চেজ তার কর্মজীবনকে নিছক আবু গারিব কেলাঙ্কারির "বলির পাঁঠা" বলে আখ্যায়িত করেছিলেন।

বহিঃসংযোগ 

 U.S. Commander Retires Over Abu Ghraib 
 Complete text, audio, and video of Ricardo Sanchez' speech to a military reporters and editors forum luncheon
 

১৯৫৩-এ জন্ম
টেক্সাসের ব্যক্তিত্ব
উপসাগরীয় যুদ্ধের সামরিক কর্মকর্তা
মার্কিন জেনারেল
ইরাক যুদ্ধের সামরিক কর্মকর্তা
জীবিত ব্যক্তি
লিজিওন অব মেরিট প্রাপক
মেক্সিকান বংশোদ্ভূত মার্কিন ব্যক্তি
জর্জ ডব্লিউ কেসি, জুনিয়র

জেনারেল জর্জ উইলিয়াম কেসি, জুনিয়র (জন্ম: ২১শে জুলাই, ১৯৪৮) মার্কিন সেনাবাহিনীর ৩৬তম এবং বর্তমান "চিফ অফ স্টাফ"। এর আগে ২০০৪ এর জুন থেকে ২০০৭ এর ৮ই ফেব্রুয়ারি পর্যন্ত তিনি ইরাকে বহুজাতিক বাহিনীর কমান্ডারের দায়িত্ব পালন করেছিলেন। বর্তমান দায়িত্ব গ্রহণ করেন ২০০৭ সালের ১০ই এপ্রিল।

বহিঃসংযোগ 
 New Job in Iraq Will Be as Top U.S. Military Leader 
 SourceWatch profile of General Casey 
 CNN, Friday, January 5: Gates shakes up command in Iraq
 Press Briefing by Tony Snow (05 Jan 2007) concerning change of commanders in Iraq
 Casey tells Congress Army is stretched too thin

জয়েন্ট চিফ্‌স অফ স্টাফ
১৯৪৮-এ জন্ম
ইরাক যুদ্ধের সামরিক কর্মকর্তা
মার্কিন জেনারেল
মেরিট অফ লীজান প্রাপক
জাপানে মার্কিন প্রবাসী
জীবিত ব্যক্তি
লিজিওন অব মেরিট প্রাপক
জার্মানিতে মার্কিন প্রবাসী